Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Александра Божиновска со службена легитимација број 28-0011 и Соња Налбанти-Димоска со службена легитимација број 28-0009, изврши редовен инспекциски надзор над субјектот на инспекцискиот надзор Приватна установа за социјална заштита на стари лица „НАНА“ - Скопје, Ул. Банско број 8, Кисела Вода, Скопје застапуван од Директорот Мери Здравевска Неделковска, со Записник ИП1 број 16-333 од 19.07.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/2022, 236/2022 и 65/2023), (во натамошниот текст: Законот) го донесе следното

 **Р Е Ш Е Н И Е**

Се наредува на Мери Здравевска Неделковска, Директор на Приватната установа за социјална заштита на стари лица „НАНА“-Скопје (во натамошниот текст: Установата), за отстранување на констатираните недостатоци и неправилности во примената на Законот за социјалната заштита, Законот за семејството (Службен весник на Република Македонија“, број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и („Службен весник на Република Северна Македонија,, број 53/2021), Законот за установите (,,Службен весник на РМ,,број 32/2005, 120/2005 и 51/2011 и („Службен весник на Република Северна Македонија,, број 99/2022 ), подзаконските, општите, поединечните и други акти донесени врз нивна основа, да ги преземе следните мерки во роковите и од страна на одговорното лице:

 Установата за донесениот Статут број 01-08/1 од 01.04.2021 година да побара мислење од министерот и согласност од градоначалникот на општината на чие подрачје се наоѓа установата, согласно член 182 став 4, 5 и 6 од Законот.

**Рокот за извршување на изречената инспекциска мерка изнесува 10 дена од денот на добивање на решението.**

2. Установата „Нана“ - Скопје со капацитет за сместување на 31 корисник која спаѓа во установи кои сместуваат до 35 корисници да обезбеди соодветен број на вработени стручни кадри и тоа: еден одговорен работник за нега во смена (медицинска сестра - ССС), односно да има вработено 4 медицински сестри, согласно со член 171 од Законот, и член 17 став 1 точка 1 алинеја 2 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица(,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 90 дена од денот на добивање на решението.**

3. Установата „Нана“ - Скопје со капацитет на сместување на 31 корисник која спаѓа во установи кои сместуваат до 35 корисници да обезбеди соодветен бројна вработени лица и тоа: лице за чистење и тоа едно лице на 400 м2 (станбени единици, заеднички простор, санитарно-хигиенски простории, дворни површини и други отворени површини) и 1 лице помошен персонал (перална/шивач/хигиена), согласно член 171 од Законот и член 18 став 1 и став 2 алинеја 2 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица (,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 90 дена од денот на добивање на решението**

**4.** Директорот или друго овластено лице во установата за сместување на стари лица е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

 5. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Александра Божиновска со службена легитимација број 28-0011 и Соња Налбанти-Димоска со службена легитимација број 28-0009на ден 18.07.2023 година изврши редовен инспекциски надзор над субјектот на инспекцискиот надзор Приватна установа за социјална заштита на стари лица „НАНА“, ул. Банско број 8, Кисела Вода, Скопје и состави Записник ИП1 број 16-333 од 19.07.2023 година во кој се констатирани недостатоци и неправилности во спроведувањето на прописите во постапката за остварување и користење на услугата на вон-семејна социјална заштита–сместување во установа за стари лица.

 Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерството за труд и социјална политика под ИП1 број 16-333 на ден 19.07.2023 година.

 **Инспектори за социјална заштита**:

 Александра Божиновска

 Соња Налбанти-Димоска